Euroopa Parlament on alati toetanud tihedat koostööd liikmesriikide vahel hariduse ja  kutseõppe valdkonnas ning Euroopa mõõtme laiendamist liikmesriikide hariduspoliitikas. Seetõttu on parlament pooldanud ka haridusele ja kutseõppele kindla õigusliku aluse kehtestamist. Pärast Maastrichti ja Amsterdami lepingu vastuvõtmist, mis kehtestasid neis valdkondades kaks uut artiklit, saavutas Euroopa Parlament selle valdkonna poliitikas märkimisväärse mõjuvõimu, kuna kõik otsused võetakse nüüd vastu kaasotsustamismenetluse teel ning kvalifitseeritud häälteenamusega nõukogus. Nii on parlament saanud  suurendada ühenduse mitme programmi, näiteks Socrates II ja Erasmus Munduse eelarvet. Elukestva õppe programmi heakskiitmise käigus nõudis parlament ka selle meetmetele eelarvest eraldatava osa tuntavat suurendamist ja lihtsamat juurdepääsu nendele meetmetele. Läbirääkimistel nõukoguga õnnestus parlamendiliikmetel suurendada igakuist toetust õppuritele 50 eurolt 200 eurole.